ᱥᱤᱠᱠᱤᱢ

ᱥᱤᱠᱠᱤᱢ ᱫᱚ ᱦᱤᱢᱟᱞ ᱵᱩᱨᱩ ᱢᱟᱞᱟ ᱨᱮ ᱛᱷᱟᱢᱜᱟᱹᱰᱤ ᱟᱠᱟᱱ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫᱴᱟᱹᱝ ᱯᱚᱱᱚᱛ ᱠᱟᱱᱟ ᱾ ᱥᱤᱠᱠᱤᱢ ᱦᱚᱲ ᱞᱮᱠᱷᱟ ᱟᱨ ᱚᱛ ᱼ ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱵᱷᱤᱛᱨᱤ ᱨᱮ ᱜᱳᱣᱟ ᱛᱟᱭᱚᱢ ᱡᱚᱛᱚ ᱠᱷᱚᱱ ᱠᱚᱢ ᱜᱮᱭᱟ ᱾ ᱥᱤᱠᱠᱤᱢ ᱱᱟᱢᱟᱧᱡᱟᱞ ᱨᱟᱡᱽᱵᱚᱝᱥᱚ ᱨᱤᱱ ᱦᱚᱛᱮ ᱛᱮ ᱥᱚᱞᱟᱥᱚᱱᱚᱜ ᱠᱟᱱ ᱛᱟᱦᱮᱸᱫ ᱢᱤᱫ ᱯᱷᱩᱨᱜᱟᱹᱞ ᱫᱤᱥᱚᱢ ᱛᱟᱦᱮᱸ ᱠᱟᱱᱟ ᱾ ᱴᱮᱱ ᱠᱷᱟᱱ ᱥᱟᱥᱚᱱᱤᱭᱟ ᱮᱴᱠᱮ ᱴᱚᱬᱮ ᱠᱷᱟᱹᱛᱤᱨ ᱛᱮ ᱦᱚᱲ ᱠᱚᱣᱟᱜ ᱨᱟᱹᱭ ᱦᱟᱛᱟᱣ ᱛᱟᱭᱚᱢ ᱥᱤᱧᱚᱛ ᱥᱟᱶ ᱢᱮᱥᱟᱭᱮᱱᱟ ᱾ ᱱᱤᱭᱟᱹ ᱦᱚᱛᱮ ᱛᱮ ᱥᱤᱠᱠᱤᱢ ᱨᱮᱭᱟᱜ ᱨᱟᱡᱽᱟᱹᱨᱤ ᱢᱩᱪᱟᱹᱫ ᱛᱟᱦᱮᱸ ᱚᱱᱰᱮ ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱟᱹᱱ - ᱟᱹᱨᱤ ᱞᱮᱠᱟ ᱢᱤᱫᱴᱟᱹᱝ ᱯᱚᱱᱚᱛ ᱨᱮ ᱯᱷᱮᱨᱟᱣ ᱮᱱᱟ ᱾

ᱧᱩᱛᱩᱢ ᱚᱢᱚᱱ
ᱥᱤᱠᱠᱤᱢ ᱟᱹᱲᱟᱹ ᱫᱚ ᱵᱟᱨᱭᱟ ᱞᱤᱢᱵᱩ ᱟᱹᱲᱟᱹ : ᱥᱩ ᱛᱟᱸᱦᱟᱸ "ᱱᱟᱣᱟ" ᱟᱨ ᱠᱷᱭᱤᱢ ᱛᱟᱸᱦᱟᱸ ᱨᱟᱡᱽ ᱵᱟᱠᱷᱚᱞ ᱥᱮ ᱚᱲᱟᱜ ᱠᱤᱱ ᱢᱤᱞᱟᱹᱣ ᱠᱟᱛᱮ ᱛᱮᱭᱟᱨ ᱟᱠᱟᱱᱟ ᱾ ᱞᱟᱹᱭ ᱟᱠᱚ ᱶᱟᱝ ᱢᱟ, ᱱᱚᱣᱟ ᱧᱩᱛᱩᱢ ᱫᱚ ᱨᱟᱡᱚᱥᱴᱤ ᱨᱮᱱ ᱯᱟᱹᱦᱤᱞ ᱨᱟᱡᱟ ᱯᱷᱩᱱᱴᱥᱩᱠ ᱱᱟᱢᱧᱡᱟᱞ ᱦᱚᱛᱮ ᱛᱮ ᱵᱮᱱᱟᱣ ᱞᱮᱱ ᱨᱟᱡᱽ ᱵᱟᱠᱷᱚᱞ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱱᱟ ᱾ ᱛᱤᱵᱵᱚᱛᱤ ᱯᱟᱹᱨᱥᱤ ᱛᱮ ᱥᱤᱠᱠᱤᱢ ᱨᱮᱭᱟᱜ ᱢᱮᱱᱮᱛ ᱫᱚ ᱰᱮᱱᱡᱚᱝ (Denjong), ᱛᱟᱸᱦᱟᱸ  "ধᱞᱦᱩᱲᱩ ᱵᱮᱰᱟ" ᱠᱟᱱᱟ ᱾ ᱥᱤᱠᱠᱤᱢ ᱨᱤᱱ ᱢᱩᱬ ᱟᱹᱫᱤᱵᱟᱹᱥᱤ ᱞᱮᱯᱪᱟ ᱠᱚ ᱱᱤᱭᱮ- ᱢᱮ- ᱮᱞ (Nye-mae-el)  ᱛᱟᱸᱦᱟᱸ " ᱥᱮᱨᱢᱟ ᱵᱟᱜᱽᱣᱟᱱ" ᱠᱚ ᱢᱮᱛᱟᱜᱼᱟ ᱾ ᱟᱨ ᱵᱷᱩᱴᱤᱭᱟᱹ ᱠᱚ ᱵᱮᱭᱩᱞ ᱰᱮᱢᱟᱡᱚᱝ (Beyul Demazong), ᱛᱟᱸᱦᱟᱸ "ᱦᱩᱲᱩ ᱨᱮᱭᱟᱜ ᱩᱠᱩ ᱵᱮᱰᱟ" (the hidden valley of rice) ᱠᱚ ᱢᱮᱛᱟᱜ ᱜᱮᱭᱟ ᱾ ᱦᱤᱱᱫᱩ ᱫᱷᱚᱨᱚᱢ ᱥᱟᱥᱛᱚᱨ ᱠᱚ ᱨᱮ ᱥᱤᱠᱠᱤᱢ ᱫᱚ ᱤᱱᱫᱨᱚᱠᱤᱞ, ᱛᱟᱸᱦᱟᱸ ᱵᱚᱝᱜᱟ ᱨᱟᱡᱽ ᱤᱱᱫᱨᱞ ᱮᱟᱜ ᱵᱟᱜᱽᱣᱟᱱ ᱠᱚ ᱢᱮᱛᱟᱜᱼᱟ ᱾

ᱚᱛᱱᱚᱛ ᱟᱨ ᱯᱟᱹᱨᱥᱤ
ᱜᱟᱛᱟᱠ ᱨᱮᱱ ᱦᱚᱲ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱢᱮᱱᱟᱜ ᱠᱚᱣᱟ ᱾ ᱱᱚᱸᱰᱮ ᱑᱑ ᱜᱚᱴᱟᱝ ᱥᱚᱨᱠᱟᱨᱤ ᱯᱟᱹᱨᱥᱤ ᱞᱟᱲᱪᱟᱲᱚᱜ ᱠᱟᱱᱟ, ᱡᱮ ᱞᱮᱠᱟ - ᱱᱮᱯᱟᱞᱤ, ᱞᱮᱯᱪᱟ, ᱵᱷᱩᱴᱤᱭᱟᱹ, ᱞᱤᱢᱵᱩ, ᱱᱮᱮᱟᱨᱤ, ᱨᱟᱭ, ᱜᱩᱨᱩᱝ, ᱛᱟᱢᱟᱝ, ᱢᱟᱝᱜᱟᱨ, ᱥᱮᱨᱯᱟ, ᱛᱟᱢᱟᱝ ᱟᱨ ᱥᱩᱱᱣᱟᱨ ᱾ ᱟᱥᱲᱟ ᱠᱚᱨᱮ ᱥᱮᱪᱮᱫ ᱪᱟᱹᱞᱤ ᱞᱮᱠᱟ ᱛᱮ ᱟᱨ ᱥᱚᱨᱠᱟᱨᱤ ᱟᱹᱯᱤᱥ - ᱟᱫᱟᱞᱚᱛ ᱠᱚ ᱨᱮ ᱤᱝᱨᱟᱹᱡᱤ ᱯᱟᱹᱨᱥᱤ ᱜᱮ ᱞᱟᱲᱪᱟᱲᱚᱜ ᱠᱟᱱᱟ ᱾ ᱜᱟᱝᱴᱚᱠ ᱦᱩᱭᱩᱜ ᱠᱟᱱᱟ ᱥᱤᱠᱠᱤᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱥᱮᱬᱟ ᱱᱟᱝᱜᱨᱟᱦᱟ ᱾
ᱨᱟᱡᱽᱟ.ᱨᱤ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱞᱮᱠᱟᱛᱮ, ᱥᱤᱠᱠᱤᱢ ᱨᱮ ᱢᱤᱫ ᱯᱟᱨᱞᱤᱭᱟᱢᱮᱱᱴᱟᱨᱤ ᱥᱤᱥᱴᱮᱢ ᱢᱮᱱᱟᱜᱼᱟ ᱾ ᱥᱚᱨᱠᱟᱨ ᱨᱮᱱᱟᱜ ᱛᱷᱚᱠ ᱫᱚ ᱯᱮᱭᱟ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ:

ᱯᱟᱨᱥᱮᱛ: ᱥᱤᱧᱚᱛ ᱨᱮᱱᱟᱜ ᱡᱚᱛᱚ ᱯᱚᱱᱚᱛ ᱞᱮᱠᱟᱛᱮ, ᱢᱤᱫ ᱜᱚᱵᱷᱚᱨᱱᱚᱨ ᱯᱚᱱᱚᱛ ᱨᱮᱱᱟᱜ ᱯᱟᱨᱥᱮᱛ ᱨᱟᱡᱽ ᱨᱮᱱᱟᱜ ᱢᱩᱬᱩᱛ ᱨᱮ ᱛᱟᱦᱮᱸᱱᱟ, ᱡᱮᱞᱮᱠᱟ ᱯᱟᱨᱥᱮᱛ ᱫᱚ ᱤᱭᱩᱱᱤᱭᱚᱱ ᱨᱮ ᱯᱟᱨᱥᱮᱛ ᱨᱟᱡᱽ ᱨᱮᱱᱟᱜ ᱢᱩᱬᱩᱛ ᱠᱟᱱᱟ, ᱟᱨ ᱥᱤᱧᱚᱛ ᱨᱤᱱᱤᱡ ᱯᱟᱨᱥᱮᱛ ᱦᱚᱛᱮᱛᱮ ᱵᱟᱪᱷᱚᱱ ᱟᱠᱟᱱᱟ ᱾ ᱜᱚᱵᱷᱚᱨᱱᱚᱨᱟᱜ ᱵᱟᱪᱷᱟᱣ ᱫᱚ ᱟᱹᱰᱤ ᱢᱟᱨᱟᱝ ᱥᱟᱨᱠᱟᱨᱤ ᱠᱟᱱᱟ, ᱟᱨ ᱩᱱᱤᱭᱟᱜ ᱢᱩᱬᱩᱛ ᱠᱟᱹᱢᱤ ᱫᱚ ᱢᱩᱬᱩᱛ ᱢᱚᱱᱛᱨᱤ ᱟᱜ ᱥᱟᱨᱦᱟᱣ ᱨᱮ ᱧᱮᱞ ᱦᱟᱛᱟᱣ ᱠᱟᱱᱟ ᱾ ᱢᱩᱠᱷᱭᱟᱹ ᱢᱚᱱᱛᱨᱤ, ᱡᱟᱦᱟᱸᱭ ᱫᱚ ᱥᱟᱹᱨᱤ ᱞᱮᱠᱟᱛᱮ ᱮᱱᱮᱡ ᱟᱹᱭᱫᱟᱹᱨᱤ ᱠᱚᱭ ᱫᱚᱦᱚᱭᱟ, ᱩᱱᱤ ᱫᱚ ᱯᱚᱱᱚᱛ ᱵᱟᱪᱷᱱᱟᱣ ᱨᱮ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱹᱲᱛᱤ ᱮᱢ ᱟᱠᱟᱱ ᱯᱟᱨᱴᱤ ᱟᱨᱵᱟᱝ ᱠᱚᱞᱭᱟᱱᱥᱤᱯ ᱨᱤᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱥᱚᱨᱠᱟᱨ ᱫᱚ ᱢᱩᱬᱩᱛ ᱢᱚᱱᱛᱨᱤ ᱟᱜ ᱩᱭᱦᱟᱹᱨ ᱛᱮ ᱠᱮᱵᱤᱱᱮᱴ ᱢᱚᱱᱛᱨᱤ ᱠᱚᱦᱚᱸᱭ ᱵᱟᱪᱷᱟᱣ ᱠᱚᱣᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱥᱚᱨᱠᱟᱨ

 Official website of Sikkim Tourism

General information





ᱛᱷᱚᱠ:ᱠᱚᱧᱮ ᱥᱟᱢᱟᱝ ᱥᱤᱧᱚᱛ
ᱛᱷᱚᱠ:States and territories established in 1975
ᱛᱷᱚᱠ:Tibetan Buddhist places
ᱛᱷᱚᱠ:1975 establishments in India
ᱛᱷᱚᱠ:Former British colonies and protectorates in Asia
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ